Document ID: 32014D0102

ODLUKA VIJEĆA
od 28. siječnja 2014.
o sklapanju Protokola kojim se određuju ribolovne mogućnosti i financijski doprinos predviđeni Sporazumom između Europske unije i Republike Côte d’lvoirea (2013.-2018.)
(2014/102/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43., u vezi s člankom 218. stavkom 6. točkom (a),
uzimajući u obzir prijedlog Europske komisije,
uzimajući u obzir suglasnost Europskog parlamenta,
budući da:
(1)
Dana 17. ožujka 2008. Vijeće je donijelo Uredbu (EZ) br. 242/2008 o sklapanju Sporazuma o partnerstvu u ribarstvu između Europske zajednice i Republike Côte d’lvoirea (1) (u daljnjem tekstu „Sporazum o partnerstvu”).
(2)
Unija je s Republikom Côte d’lvoireom ispregovarala novi Protokol kojim se plovilima Unije dodjeljuju ribolovne mogućnosti u vodama koje spadaju pod suverenitet ili nadležnost Republike Côte d’Ivoirea u odnosu na ribolovne aktivnosti (u daljnjem tekstu „novi Protokol”).
(3)
Novi Protokol potpisan je na temelju Odluke Vijeća 2013/303/EU (2) i privremeno se primjenjuje od 1. srpnja 2013.
(4)
Novi bi Protokol trebalo sklopiti,
DONIJELO JE OVU ODLUKU:
Članak 1.
Ovime se u ime Unije odobrava Protokol kojim se utvrđuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske zajednice i Republike Côte d’lvoirea (2013.-2018.) (u daljnjem tekstu „novi Protokol”) (3).
Članak 2.
Predsjednik Vijeća u ime Unije daje obavijest iz članka 14. novog Protokola (4).
Članak 3.
Ova Odluka stupa na snagu na dan donošenja.
Sastavljeno u Bruxellesu 28. siječnja 2014.

Labels: 18
15
5
6